**Սև ֆեմինիզմ** (անգլ.՝ Black feminism) կամ **հակառասիստական ֆեմինիզմ**, ֆեմինիստական տեսության մի ճյուղ, որը ստեղծվել է անգլիախոս աֆրոամերիկացիների կողմից։ Սև ֆեմինիզմի հիմնական առաջնահերթություններից մեկը ռասիզմի դեմ պայքարն է։ Սև ֆեմինիզմի կողմնակիցները կարծում են, որ սև կամ գունամաշկ կանանց ապրած փորձը հատուկ պատկերացում է տալիս սեքսիստական, դասակարգային և ռասիստական խտրականությունների վերաբերյալ իրենց դիրքորոշման մասին։ Սև ֆեմինիզմում խտրականության այս ձևերի միասնությունը կոչվում է եռակի ճնշում։

Սև կին լինելու փորձը, որի մասին վկայում է «սև ֆեմինիզմ» եզրույթը, չպետք է հասկացվի սև կամ կին լինելու տեսանկյունից, այլ պետք է բացատրվի ինտերսեկցիոնալությամբ, մի եզրույթ, որը առաջ է քաշվել գիտնական-իրավագետ Քիմբերլի Քրենշոուի կողմից 1989 թվականին։ Քրենշոուն պնդում էր, որ յուրաքանչյուր հասկացություն՝ լինել սև, լինել կին, պետք է դիտվի միմյանցից անկախ՝ հասկանալով, որ հատվող ինքնությունը միավորվում և ուժեղացնում է միմյանց։

Սև ֆեմինիզմի կողմնակիցները պնդում են, որ սևամորթ կանայք կառավարական կառույցներում դիրքավորվում են սկզբունքորեն այլ կերպ, քան սպիտակ կանայք։ Սև ֆեմինիզմից վերջին տարիներին ծնվել է «սպիտակ ֆեմինիզմ» հասկացությունը, որն օգտագործվում է այն ֆեմինիստուհիների քննադատության համար, որոնք չեն ընդունում ինտերսեկցիոնալության խնդիրները։

Պատմություն
-----------

Ֆրենսիս Հարփեր
Սև ֆեմինիզմը գոյություն ունի ԱՄՆ-ում ստրկության ժամանակներից ի վեր սովորական ֆեմինիզմի հետ միասին։  ԱՄՆ-ում կանանց ազատագրական շարժումն սկսվել է քաղաքացիական իրավունքների և սևամորթների ազատագրման շարժման հիմնադրումից հետո։ 1920-ական թվականներին ստրկությունից հետո սևամորթ մտավորականները գործի դրեցին այն սկզբունքները, որոնք հիմք կդառնան Սև ֆեմինիզմի համար։  Ակտիվիստուհիները, ինչպիսիք են Ֆրենսիս Հարփերը, 19-րդ դարում առաջ են քաշել ռասայի, սեռի և վերակառուցման աշխատանքի ամենակարևոր հարցերից մի քանիսը, ինչը շատ համարձակ քայլ էր այդ ժամանակվա սևամորթ կնոջ համար։

Հիմնական գաղափարներ
-------------------

Սև ֆեմինիստների կարծիքով՝ սպիտակ մարդկանց հուզում են միայն սեքսիզմի խնդիրները,և նրանք անտարբեր են ռասիզմի և բնակչության տարբեր շերտերի ու դասերի միջև տարաձայնությունների նկատմամբ։ Նրանք նաև պայքարում են սևամորթ կանանց ազատության և անկախության համար՝ համարելով, որ ստանալով այն, հասարակությունը կազատվի այնպիսի խնդիրներից, ինչպիսիք են ռասիզմը, սեքսիզմը և դասային անհավասարությունը։

Նշվում էր, որ սևամորթ կանայք իրենց ավելի ճնշված են զգում հասարակության մեջ, իրենց իրավունքների և ազատությունների մեջ, քան սպիտակամորթ կանայք։

Տես նաև
-------

* Black Lives Matter

Ծանոթագրություններ
------------------

1. ↑  *Lisa Tuttle* Encyclopedia of feminism. — New York, N.Y.: Facts on File Publications, 1986. — 399 p. — ISBN 978-0-8160-1424-8
2. ↑  *Kelly, Jennifer* Black feminist consciousness // Encyclopedia of feminist theories / Code, Lorraine. — Abingdon and New York: Routledge, 2003. — С. 56—57. — ISBN 978-0-415-13274-9
3. ↑  Collins, Patricia Hill. "Defining Black Feminist Thought". *feministezine.com*. The Feminist EZine. Retrieved 2007 թ․ մայիսի 31.
4. ↑  *Denise Lynn* Socialist Feminism and Triple Oppression: Claudia Jones and African American Women in American Communism(անգլ.) // *Journal for the Study of Radicalism*. — 2014. — В. 2. — Т. 8. — С. 1. — doi:10.14321/jstudradi.8.2.0001
5. ↑  *Crenshaw, Kimberley* Demarginalizing the Intersection of Race and Sex: A Black Feminist Critique of Antidiscrimination Doctrine, Feminist Theory and Antiracist Politics(անգլ.) // *The University of Chicago Legal Forum[en]* : journal. — 1989. — Т. 140. — С. 139—167.
6. ↑  "Intersectionality: The Double Bind of Race and Gender" (PDF). Արխիվացված է the original (PDF) 2012 թ․ հունվարի 18-ին. Retrieved 2023 թ․ փետրվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  Zeba Blay, Emma Gray (2015 թ․ օգոստոսի 10). "Why We Need To Talk About White Feminism". *HuffPost* (in անգլերեն). Retrieved 2020 թ․ սեպտեմբերի 15.
8. ↑  *Patricia, Hill Collins* Black feminist thought : knowledge, consciousness, and the politics of empowerment. — [2nd ed.]. — New York, 2009. — ISBN 978-0415964722
9. ↑  *Hewitt, Nancy* No Permanent Waves: Recasting Histories of U.S. Feminism. — New Brunswick: Rutgers University Press, 2010. — ISBN 978-0813547251
10. ↑  Tuttle L. Encyclopedia of feminism. New York, Oxford, 1986